Société BIC
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Société BIC, bedre kjent som BIC, er et fransk forbrukerindustriselskap grunnlagt i 1953, som produserer kulepenner, lightere og engangs barberhøvler, samt sportsutstyr som seilbrett, surfbrett og kanoer.
BIC er blant markedslederne innen skrivemateriell, lightere og barberhøvler, og hadde i 2019 en markedsandel på henholdsvis 9 prosent, 50 prosent og 20 prosent innen disse kategoriene. I 2019 hadde selskapet en omsetning på omtrent 1,9 milliarder euro og rundt 12 000 ansatte. Hovedkvarteret ligger i Clichy, Frankrike. Historikk I 1950 lanserte Marcel Bich (1914–1994) kulepennen BIC i Frankrike sammen med Edouard Buffard.Selskapet overtok blant annet svenske Ballograf i 1959 (kulepenner) og amerikanske Sheaffer i 1997 (blant annet fyllepenner).Selskapet kontrolleres fremdeles av Bich-familien. Les mer i Store norske leksikon kulepenn Økonomi og næringsliv i Frankrike Eksterne lenker BICs nettsider